[{"text_idx": "#000007", "text": "Kui Steve Jobs kutsus 2005. aastal Stanfordi u\u0308likooli majanduskooli lo\u0303petajatele peetud ko\u0303nes neid \u201ena\u0308ljaseks ja rumalaks\u201d ja\u0308a\u0308ma (\u201eStay hungry, stay foolish!\u201d), pidas ta ilmselt silmas vajadust minna eesma\u0308rkide ta\u0308itmise nimel kas vo\u0303i la\u0308bi kiviseinte ja ha\u0308benemata ka rumalate ku\u0308simuste esitamist. Just need on omadused, millega No\u0303ukogude Liidus u\u0308les kasvanud eesti ettevo\u0303tjatel pole ilmselt probleemi. Sest kaotada ei ole midagi. Vo\u0303ita aga ku\u0308ll."}, {"text_idx": "#000009", "text": "Kui ku\u0308sida end #estonianmafia grupiga identifitseerivailt ettevo\u0303tjatelt vo\u0303i nendega koosto\u0308o\u0308d teinud ameeriklastelt, mille poolest eestlased Silicon Valley kireval taustal eristuvad vo\u0303i silma torkavad, kuuleb ko\u0303ige sagedamini ja\u0308rgmist kirjeldust: eestlased rabavad ko\u0303vasti to\u0308o\u0308d teha ega kuluta u\u0308leliia aega ja energiat tu\u0308histe viisakusvormide vahetamisele. Riigipiirid ega kellaajad pole mingiks takistuseks. Va\u0308ga oluline tegur on aga just tihe ja kindel (suhtlus)vo\u0303rgustik \u2013 ko\u0303ik tunnevad ko\u0303iki ning on valmis alati u\u0308ksteist no\u0303u ja jo\u0303uga aitama."}, {"text_idx": "#000010", "text": "\u201eEestlased on ju igas olukorras elluja\u0308a\u0308jad ja ta\u0308nu meie riigi va\u0308iksusele peab igau\u0308ks olema laia profiiliga spetsialist,\u201d on o\u0308elnud tabavalt Planet OSi kaasasutaja ja tegevjuht Rainer Sternfeld. Tema so\u0303nul tuleneb eestlaste praktilisus ja ratsionaalsus eelko\u0303ige karmist kliimast, mis sunnib mo\u0303tlema sellele, kuidas teha ko\u0303ike oluliselt efektiivsemalt ja kompaktsemalt. See paistab laia joonega harjunud ameeriklastele silma."}, {"text_idx": "#000017", "text": "\u201eEestis olles kulub eestlaseks olemisele oluliselt rohkem vo\u0303hma kui va\u0308lismaal olles,\u201d nentis kord u\u0308ks eestlasest ettevo\u0303tja, pidades selle all ilmselt silmas eelko\u0303ige kohaliku meediaruumi ja\u0308lgimist ja teiste eestlastega suhtlemist. Kahtlemata on selles oma iva, kuid pean tunnistama, et tundsin Eestist eemal viibides hoopis vastupidist. Ma pole end kunagi rohkem eestlasena tundnud, kui just Eestist eemal olles, ning pingutasin teadlikult, et hoida end Eesti su\u0308ndmustega palju enam kursis kui kodumaal. Na\u0308iteks meedia ja\u0308lgimine ei ole ju info(u\u0308leku\u0308lluse)ajastul kuigi keeruline (kuigi kommentaariumist tasub enda vaimse tervise huvides mo\u0303istagi hoiduda)."}, {"text_idx": "#000025", "text": "Tavalisest-turvalisest keskkonnast kas vo\u0303i mo\u0303neks ajaks eemaldumine avardab igau\u0308he maailmavaadet ja silmaringi. Eemalt paistavad ka paljud Eesti asjad sootuks teisiti, sageli ka oluliselt paremini. Samuti ja\u0308tab \u201eigas sadamas kohatud eestlane\u201d va\u0308hemasti mulje, et meid ongi palju, et meie haare ulatubki kaugele. Isegi kui nad ise ehk ei tulegi \u201epa\u0308riselt\u201d tagasi."}, {"text_idx": "#000027", "text": "Vestlesime Eesti presidendiga muusikast, subkultuuridest ja isetekkelisest kultuurist; eestlaste enesehinnangutest, suhtlemisviisidest ning edukusest; a\u0308raminemisest ja tagasitulekust; kaasaegsest maailmapildist ning tolerantsemast ja optimistlikumast u\u0308hiskonnast."}, {"text_idx": "#000029", "text": "Ott Pa\u0308rna tahab teha Eestist a\u0308geda riigi, mis julgeks riskida. Sotsiaaldemokraatide ridades kandideeriv arenguo\u0308konomist kannab oma doktorito\u0308o\u0308d kaasas ja leiab, et praegu meil tegelikult majanduspoliitikat ei olegi."}]